35. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 11007/222 της 27 Ιαν./22 Φεβρ.  1983 (ΦΕΚ Β΄ 69) Πειραματικές εργασίες καταπολέμησης εχθρών και ασθενειών της ελαιοπαραγωγής. Έχοντας υπόψη: 1)Τις διατάξεις: α)Του Ν.Δ. 3786/57 άρθρ. 7 παρ. 2 «περί μέτρων προστασίας εθνικής ελαιοπαραγωγής», β)του Νόμ. 400/76 «περί Υπουργικού Συμβουλίου και Υπουργείων» όπως τροποποιήθηκε με το Νόμ. 1266/82, γ)της κοινής απόφασής μας αριθ. 6529/290/17.2.82 με την οποία εγκρίθηκε η συνέχιση των σχετικών με το θέμα εργασιών για το έτος 1982. 2)Την ανάγκη συνέχισης της των εργασιών αυτών. 3)Την αριθ. 11355/82 απόφαση του Πρωθυπουργού και Υπουργού Οικονομικών, αποφασίζουμε: 1.Εγκρίνουμε τη συνέχιση για το έτος 1983 των πειραματικών εργασιών στο εργαστήριο και την ύπαιθρο για την καταπολέμηση των εχθρών και ασθενειών της ελαιοπαραγωγής, σύμφωνα με το νέο πρόγραμμα που καταρτίστηκε από τη Δ/νση Προστασίας Φυτών του Υπουργείου Γεωργίας και έχει συνοπτικά ως εξής: α)Παραπέρα βελτίωση των μεθόδων και μέσων που χρησιμοποιούνται σήμερα για την καταπολέμηση των κυριωτέρων εχθρών και ασθενειών της ελαιοπαραγωγής (Δάκος, Πυρηνοτρύτης, Κοκκοειδή, Ξυλοφάγα έντομα, βερτισιλίωση κλπ.). (Αντί για τη σελ. 778,09(α) Σελ. 778,09(β) Τεύχος Ζ93-Σελ.127 Ταμεία Ελιάς-Δακοκτονία 16.Κ.β.32-35 β)Μελέτη εφαρμογής νέων μεθόδων και μέσων για την καταπολέμηση των ως άνω εχθρών και ασθενειών της ελαιοπαραγωγής (Βιολογική και ολοκληρωμένη καταπολέμηση). 2.Αναθέτουμε στη Δ/νση Προστασίας Φυτών του Υπουργείου Γεωργίας: α)Την οργάνωση, έλεγχο και παρακολούθηση των πειραματικών εργασιών καθώς και την αξιολόγηση και αξιοποίηση των αποτελεσμάτων αυτών. β)Την ανάθεση, με απόφαση του Υπουργού Γεωργίας, των παραπάνω εργασιών σε Ιδρύματα Έρευνας, Ειδικά Εργαστήρια και Υπηρεσίες. γ)Την έγκριση συνέχισης ή διακοπής της απασχόλησης του εργατοτεχνικού προσωπικου σε σχέση εργασίας Ιδιωτικού Δικαίου, το οποίο είναι αναγκαίο 1)για την εφαρμογή των ερευνητικών εργασιών του Προγράμματος στα διάφορα Ιδρύματα και Εργαστήρια και 2)για την επεξεργασία των πειραματικών στοιχείων και Διοικητικής φύσης εργασίες στη Δ/νση Προστασίας Φυτών του Υπουργείου Γεωργίας. Το προσωπικό της παρούσης παραγράφου δεν μπορεί να υπερβεί τους 56 για την όλη εφαρμογή του Προγράμματος. δ)Την κατανομή, με απόφαση του Υπουργού Γεωργίας, των πιστώσεων που αναγκαιούν για την προμήθεια υλικών και μέσων στα Ιδρύματα και Εργαστήρια που ασχολούνται με τις εργασίες του Προγράμματος. 3.Οι δαπάνες (αμοιβή προσωπικού και προμήθεια υλικών), για την εφαρμογή του προγράμματος θα βαρύνουν τις πιστώσεις του Τακτικού Προϋπολογισμού του Υπουργείου Γεωργίας και ειδικότερα τον Φορέα 40/170 αρμοδιότητας Δ/νσης Προστασίας Φυτών. 4.Τα κάθε είδους υλικά που θα αγοραστούν για τις εργασίες του Προγράμματος αποτελούν περιουσία του Υπουργείου Γεωργίας. Τα Ιδρύματα Έρευνας και τα Εργαστήρια που θα χρησιμοποιήσουν τα υλικά αυτά, θα τα εγγράψουν στα οικεία βιβλία τους, αλλά η κυριότητα θα παραμείνει στο Υπουργείο Γεωργίας. 5.Καθορίζουμε ότι: Σελ. 778,10(β) Τεύχος Ζ93-Σελ.128 α)Για τις μετακινήσεις εκτός έδρας του επιστημονικού προσωπικού του Υπουργείου Γεωργίας, των Ιδρυμάτων και άλλων Δημοσίων Υπηρεσιών που συνεργάζονται στις εργασίες του Προγράμματος, θα εφαρμόζονται οι διατάξεις περί οδοιπορικών εξόδων των Δημοσίων Υπαλλήλων. β)Στο εργατοτεχνικό προσωπικό που θα μετακινείται εντός έδρας για την προμήθεια, παραλαβή και προώθηση των υλικών των πειραματικών εργασιών, τα οδοιπορικά έξοδα θα καταβάλλονται βάσει ημερολογιακών καταστάσεων. γ)Οι μετακινήσεις εκτός έδρας του έκτακτου προσωπικού θα πραγματοποιούνται με διαταγή του Προϊσταμένου της Υπηρεσίας όπου υπηρετεί. Στο προσωπικό αυτό θα καταβάλλονται τα οδοιπορικά έξοδα κλπ. κατά τα ισχύοντα. 